cyanic-selkie/wikianc huggingface dataset:
Nurmenkulma
Nurmenkulma on Pirkanmaalla sijaitsevan Tampereen eteläpuolisen naapurin Lempäälän länsiosassa sijaitseva kylä. Kylä sijaitsee Lempäälä-Pirkkala tien 3003 varrella rajoittuen idässä Kuokkalan kylään ja lännessä Säijään. Hyviä maamerkkejä kylän keskustassa ovat Nurmen ala-aste, Nurmen VPK, tanssilava Nurmen Lava ja Nurmen rukoushuone. Kylästä nyttemmin käytetty nimeä Nurmi, mikä on ilmeisesti alkuperäisempi nimi kylälle. Nurmenkulma nimi johtunee kylällä toimineesta omanumeroisesta postikonttorista (37520 Nurmenkulma). Nimi annettiin erottamiseksi esimerkiksi Nurmi kaupunginosasta Tampereella. Alue kuuluu nykyisin postinumeroalueeseen 37500 Lempäälä.
Lasaruksen lauantai
Päivän liturgia
Lasaruksen lauantai ja palmusunnuntai yhdessä ovat ortodoksisessa kirkkovuodessa ainutlaatuisessa asemassa ilon ja riemun päivinä katumukselle omistetun suuren paaston ja Kristuksen kärsimykselle omistetun suuren viikon välissä.
Edeltävän viikon aikana jumalanpalvelusten proprium-osat käsittelevät Lasaruksen sairautta ja kuolemaa sekä Jeesuksen matkaa Jordanin toista puolta pitkin Betaniaan. Tästä viikosta käytetään nimityksiä "palmujen viikko" tai "kukkaviikko".
thumb|left|200px|Lasaruksen herättäminen. Bysanttilainen maalaus 1300-luvun lopulta tai 1400-luvun alusta. G. Gamon-Gumunin kokoelmista, venäläisessä museossa. Yhteenvedon Lasaruksen lauantain merkityksestä tekevät ensimmäiset sticheronit, jotka lauletaan edeltävän perjantain vesperissä: "Saatuamme päätökseen neljäkymmentä päivää, jotka ovat tuottaneet hyötyä sieluillemme, käännymme puoleesi ihmiselle osoittamasi rakkauden tähden: salli meidän myös pitää kärsimyksesi Suuri viikko niin, että siinä kunniottaisimme suuria tekojasi ja sanomatonta sallimustasi kohtaamme, laulaen yhteen ääneen: Oi herra, kunnia sinulle."
Suuren paaston aikana, paastoajan ensimmäisestä päivästä alkaen, ortodoksisissa kirkoissa luetaan läpi Ensimmäinen Mooseksen kirja, mikä saatetaan päätökseen Lasaruksen lauantaita edeltävänä perjantai-iltana, jolloin luetaan kertomus Jaakobin kuolemasta ja hautaamisesta (1. Moos. 49:33-60:26). Myöhään perjantai-iltana kompletoriossa lauletaan Andreas Kreetalaisen Lasaruksen herättämisen kanoni, joka on siitä harvinainen, että siihen sisältyvät kaikki yhdeksän veisua.
Lasaruksen lauantaina luettavat Raamatun kohdat ja laulettavat virret keskittyvät Lasaruksen herättämiseen, joka ennakoi Kristuksen ylösnousemusta ja samalla yleistä ylösnousemusta. Evankeliumin kertomusta tulkitsevat hymnit, jotka kuvaavat Kristuksen kahta luontoa: toisaalta hänen inhimillisyyttään kysyttäessä: "Mihin olette panneet hänet?" ja toisaalta hänen jumaluuttaan hänen käskiäessään Lasarusta nuosemaan haudasta. Lauantain aamupalveluksessa ja liturgiassa on poikkeuksellisesti useita osia, jotka muutoin kuuluvat vain sunnuntaille. Esimerkiksi Pyhä Jumala -hymnin (trishagion) sijasta silloin lauletaan Galatalaiskirjeestä peräisin oleva kastehymni "Niin monta, kuin teitä on Kristukseen kastettu, te olette Kristukseen pukeutuneet." Joissakin kirkoissa on edelleen tapana kastaa aikuisena kristinuskoon kääntyneet juuri tänä päivänä.
Perinteitä
thumbnail|150px|upright|Lazarakia.
Lasaruksen lauantai on perinteisesti päivä, jolloin erakot poistuvat pakopaikoistaan erämaista palatakseen luostareihin Suuren viikon palveluksiin. Monin paikoin Venäjän ortodoksisessa kirkossa liturgiset vaatteet tänä päivänä samoin kuin palmusunnuntaina ovat vihreitä, mikä symboloi elämän voittoa. Kreikan kirkossa on tapana sitoa palmujen lehdistä ristejä, joilla kirkot koristellaan palmusunnuntaiksi.
Vaikka 40-päiväinen suuri paasto ortodoksisen laskutavan mukaan päättyy jo edeltävänä perjantaina, Lasaruksen lauantaitakin pidetään paastopäivänä. Sen osalta paastomääräyksiä on kuitenkin lievennetty niin, että silloin voidaan syödä kalojen mätiä, jotka kuvaavat sitä, kunka Lasaruksen herättäminen ennakoi Kristuksen ylösnousemusta, mitä päivän liturgiakin korostaa.
Ortodoksisissa maissa päivän perinteisiin kuuluu erityinen lazarakia-niminen leivonnainen, jollaisia syödään Lasaruksen lauantaina.
Paikallisia perinteitä
thumb|Lasaruksen ylösnousemus Serbiassa päivä tunnetaan nimellä Vrbica (Врбица), Bulgariassa nimellä Lazarovden (Лазаровден). Kummankin maan ortodoksisessa kirkossa se on merkittävä juhlapäivä. Koska näissä maissa ei kasva palmuja, siunataan siellä pajunoksia, jotka jaetaan uskoville. Oksiin sidotaan usein pieniä kelloja. Päivän perinteisiin kuuluu myös:
Historia
Lasaruksen lauantain vietto sai alkunsa Jerusalemissa 300-luvulla. Silloin Betaniassa Lasarium-nimisessä pyhäkössä pidettiin jumalanpalvelus. Juhlapäivän vanhaa alkuperää osoittavat myös Johannes Khrysostomoksen, Augustinuksen ja heidän aikalaistensa saarnat. Erityisiä hymnejä ja kaanoneja tälle juhlapäivälle kirjoittivat 600- ja 700-luvuilla Andreas Kreetalainen, Kosmas Maiumalainen ja Johannes Damaskolainen, joiden hymnejä lauletaan edelleen.
Laura Põldvere
Laura Põldvere (s. 30. elokuuta 1988 Tartto) on virolainen jazz-, blues- ja soullaulaja. Hän osallistui vuonna 2005 Viron Eurolaul-musiikkikilpailuun Suntribe-yhtyeen jäsenenä ja sooloartistina. Suntribe voitti kilpailun ja pääsi edustamaan Viroa Euroviisuissa Ukrainan Kiovassa. Yhtye ei päässyt finaaliin. Vuonna 2007 hän oli toistamiseen sooloartistina kilpailemassa kilpailun voitosta, tällä kertaa kappaleella ”Sunflowers” ja sijoittui finaalissa kolmanneksi. Hän toimi vuoden 2007 Euroviisuissa Viron pisteidenlukijana. Laura oli kappaleellaan ”Destiny” yksi kymmenestä ehdokkaasta edustamaan Viroa vuoden 2009 Eurovision laulukilpailuun, mutta ei tullut valituksi. Vuonna 2016 hän sijoittui toiseksi Eesti Laulussa kappaleella ”Supersonic”.
Google Buzz
Google Buzz oli Googlen vuonna 2010 lanseeraama palvelu, joka oli integroitu Googlen sähköpostipalveluun, Gmailiin. Buzzin avulla käyttäjät olivat voineet jakaa linkkejä, valokuvia, videoita, statuspäivityksiä ja kommentteja "keskustelunomaisesti" käyttäjän inboxin yhteydessä.
Laura Põldvere
Vuonna 2017 hän voitti Koit Toomen kanssa Viron Euroviisukarsinnat kappaleella ”Verona”. He esiintyivät toisessa semifinaalissa Ukrainan Kiovassa, mutta eivät päässeet finaaliin.
Google Buzz
Buzz salli käyttäjiensä valita jokaisella kerralla erikseen, jakoiko hän päivityksensä koko maailmalle vai vain jollekin ystäväryhmälle. Palvelu tuki myös Picasaa, Flickriä, Google-syötteenlukijaa, YouTubea, Bloggeria, FriendFeediä, identi.caa ja Twitteriä.
Google on myöntänyt, että Google Buzz on epäonnistunut tavoitteissaan. Google "+1"-napin uskotaan korvaavan Google Buzz:in. 14.lokakuuta 2011 Google ilmoitti virallisesti lopettavansa Buzz-toiminon.
Laura Põldvere
Vuonna 2021 Põldvere osallistui Suomen Euroviisukarsintaan kappaleella ”Play”, mutta sijoittui siinä viimeiseksi.
Yksityiselämä
7. syyskuuta 2013 Põldvere meni naimisiin Joel-Rasmus Remmelin kanssa, mutta huhtikuussa 2016 he erosivat.
Jon Jones
Jonathan Dwight Jones (s. 19. heinäkuuta 1987), joka tunnetaan myös nimellä Jon "Bones" Jones, on yhdysvaltalainen vapaaottelija. Hän on UFC:n hallitseva raskaansarjan mestari. Jones on myös kolminkertainen entinen alemman raskaansarjan mestari. Jonesista tuli historian nuorin UFC-mestari voitettuaan Ultimate Fighting Championshipin alemman raskaansarjan mestaruuden 19. maaliskuuta 2011 Mauricio Rualta UFC 128 -tapahtumassa.
Uran alku
Jones oli high schoolissa opiskellessaan osavaltion painimestari ja voitti kansallisen tason JUCO (Junior College) painimestaruuden opiskellessaan Iowa Central Community Collegessa. Hän vaihtoi Morrisville State Collegeen opiskelemaan kriminaalioikeutta mutta lopetti lyhyen ajan kuluttua opintonsa keskittyäkseen urheilu-uraansa.
Ensimmäinen UFC-sopimus
Tomasz Drwalin vetäydyttyä ottelustaan Andre Gusmaoa vastaan ennen UFC 87 -tapahtumaa, Jones suostui ottelemaan Gusmaoa vastaan kahden viikon valmistautumisajalla. Altavastaajana pidetty Jones yllätti sekä vastustajansa että yleisön käyttämällä mm. kiertopotkuja ja -kyynärpäitä, ja voitti ottelun kaikin tuomariäänin.
Seuraavaksi Jones otteli UFC 94:ssä Stephan Bonnaria vastaan ja voitti jälleen tuomariäänillä. UFC 100:ssa Jones sai ensimmäisen luovutusvoittonsa UFC:ssä, pakottaessaan Jake O'Brienin luovuttamaan giljotiinikuristuksella. Nousevaksi tähdeksi arvioitu Jones allekirjoitti syyskuussa 2009 uuden, 4 ottelun sopimuksen UFC:n kanssa.
Toinen UFC-sopimus
Joulukuussa 2009 Jones otteli Matt Hamillia vastaan The Ultimate Fighter: Heavyweight Final -tapahtumassa. Jones hallitsi ottelua ja päästyään mount-positioon, pyrki tekniseen tyrmäykseen kyynärpääiskuilla. Tuomari kuitenkin katsoi lukuisten iskujen suuntautuneen suoraan ylhäältä alas, mikä rikkoo vapaaottelun yhdistettyjä sääntöjä. Koska Hamill ei tuomarin keskeytyksen jälkeen pystynyt sijoiltaan menneen olkapään vuoksi jatkamaan ottelua, Jones diskattiin. Ratkaisua pidettiin kyseenalaisena, sillä Hamillin vamma ei ollut seurausta Jonesin sääntöjen vastaisista iskuista.
Jones otteli tapahtuman pääottelussa ensi kertaa maaliskuussa 2010, UFC Live: Vera vs. Jones -tapahtumassa, jossa hän voitti Brandon Veran teknisellä tyrmäyksellä 1. erässä. Jonesin seuraava ottelu päätyi samaan tulokseen, vastustajanaan toukokuussa 2010 UFC Live: Jones vs. Matyushenko -tapahtumassa hänellä oli Vladimir Matyushenko.
Jones otteli seuraavan kerran helmikuussa 2011, UFC 126:ssa, pakottaen aiemmin voittamattoman Ryan Baderin luovuttumaan giljotiinikuristuksella 2. erässä. Ottelun jälkeisessä kehähaastattelussa selostaja Joe Rogan paljasti, että mestaruushaastaja Rashad Evans oli loukkaantunut harjoitellessaan ja Jones ottelisi hänen sijallaan UFC:n kevyen raskaansarjan mestaruudesta.
Kevyen raskaansarjan mestaruus
Jones ja mestaruutta puolustanut Mauricio "Shogun" Rua kohtasivat UFC 128:ssa. Jones hallitsi ottelua ja voitti Ruan teknisellä tyrmäyksellä 3. erässä polven iskulla päähän.
Jonesin oli määrä kohdata haastajan asemansa hänelle menettänyt Rashad Evans UFC 133:ssa, mutta ottelu peruttiin Jonesin käsivamman vuoksi. Tästä syystä Jones puolusti mestaruuttaan ensimmäisen kerran vasta syyskuussa 2011, UFC 135:ssä. Jonesista tuli ensimmäinen Quinton Jacksonin UFC:ssä luovuttamaan pakottanut mies, lukittuaan kuristuksen 4. erässä.
Jonesin ja Evansin ottelu siirtyi jälleen, tällä kertaa Evansin käsivamman vuoksi. Sen sijaan Jones kohtasi Lyoto Machidan UFC 140:ssä. Ensimmäinen erä oli tasaväkinen, Machidan hyödyntäessä hyvää liikkuvuuttaan. Toisessa erässä Jones pystyi lukitsemaan giljotiinikuristuksen seisaaltaan häkkiä vasten ja ottelu päättyi tekniseen luovutukseen Machidan menetettyä tajuntansa.
Jones kohtasi Rashad Evansin lopulta UFC 145 -tapahtumassa 21. huhtikuuta 2012. Evans oli kolmeen vuoteen ensimmäinen mies, joka kesti täyden ajan häkissä Jonesin kanssa, mutta mestari kontrolloi etäisyyttä, hyödynsi luovia iskutekniikkoja ja voitti ottelun kaikin tuomariäänin. Ottelun jälkeen Dana White ilmoitti että Jonesin seuraava vastustaja tulisi olemaan Dan Henderson. Ottelu sovittiin syyskuun 1. päivänä 2012 järjestettävään UFC 151 -tapahtumaan. Kaksi viikkoa ennen tapahtumaa Henderson joutui kuitenkin vetäytymään ottelusta harjoituksissa revenneen polven nivelsiteen vuoksi. Keskisarjan ottelija Chael Sonnen oli valmis kohtaamaan Jonesin lyhyellä varoitusajalla mutta neuvoteltuaan valmentajiensa kanssa Jones kieltäytyi ottelusta. Tämän seurauksena koko UFC 151-tapahtuma peruutettiin ja Dana White haukkui julkisesti sekä Jonesin että tämän päävalmentajan, Greg Jacksonin.
Jonesin mestaruuspuolustus siirtyi UFC 152 -tapahtumaan, jossa hänen oli ensin tarkoitus kohdata Lyoto Machida uusintaottelussa. Machida kieltäytyi kuitenkin ottelusopimuksesta liian lyhyeen valmistautumisaikaan vedoten. Lopulta Jonesin vastustajaksi 22. syyskuuta 2012 käytyyn otteluun asettui Vitor Belfort. Belfortin onnistui ensimmäisessä erässä lukita suora käsilukko niin hyvin, että Jones myönsi ottelun jälkeen pelänneensä kätensä murtuvan. Puolustava mestari onnistui kuitenkin irrottautumaan otteesta ja hallitsi ottelua seuraavat kaksi erää iskemällä Belfortia lyönneillä ja kyynärpäillä maassa. Jones voitti ottelun 4. erässä pakottamalla Belfortin luovuttamaan americana-lukolla.
Dana White vahvisti 16. lokakuuta 2012 että Jones esiintyy 17. The Ultimate Fighter -sarjan toisen joukkueen valmentajana. Toista joukkuetta valmentaa Chael Sonnen. Valmentajat ovat sarjan loppuessa perinteisesti kohdanneet ottelussa ja myös Jones puolustaa mestaruutteen Sonnenia vastaan 27. huhtikuuta 2013 sovitussa ottelussa. Whiten mukaan Jones tarvitsee pitkän palautumisajan jotta hänen kätensä toipuu vammoista, jotka hän sai ottelussa Vitor Belfortia vastaan. Vapaaottelu-mediassa päätöstä on kritisoitu, sillä Sonnen ei ole otellut kevyessä raskaassasarjassa yli vuoteen ja pääsee haastamaan mestaruudesta vaikka hävisi edellisen ottelunsa Anderson Silvalle.
Raskaansarjan mestaruus
Jones piti taukoa ottelemisesta noin kolme vuotta. Jones päätti nostaa painoa raskaaseen sarjaan. Alunperin Jonesin piti otella Kamerunilaista Francis Ngannouta vastaan. Ngannou kuitenkin päätti lähteä ufc:eestä ja jättää raskaansarjan mestaruutensa. Viides maaliskuuta 2023 Jones tapasi raskaansarjan mestaruus ottelussa ranskalaisen Ciryl Ganen. Jones voitti Ganen ensimmäisessä erässä giljotiini kuristuksella
Dopingkäry
Jones sai vuoden kilpailukiellon dopingista marraskuussa 2016 nautittuaan erektiolääkettä joka sisälsi kiellettyä antiestrogeenistä klomifeeniä ja syöpälääkkeissä käytettyä letrotsolia. Yhdysvaltain antidopingtoimikunta USADA lievensi tuomiota, koska ei katsonut hänen nauttineen aineita suoritustensa parantamiseksi. Jones kärsii vuoden kilpailukieltonsa osin takautuvasti, alkaen vuoden 2016 kesäkuusta.
Ottelutyyli
Painitaustastaan huolimatta Jones tunnetaan laajasta valikoimasta epätavallisia lyöntejä ja potkuja, erityisesti kiertopotkuja ja kiertäviä kyynärpääiskuja.
Yksityiselämä
19. toukokuuta 2012 viihdesivusto TMZ raportoi, että Jones oli saman päivän aamuna pidätetty epäiltynä rattijuopumuksesta. Jones oli aamuyöllä kolaroinut autonsa lunastuskuntoon Binghamptonissa, New Yorkin osavaltiossa. Jonesin äiti maksoi poikansa takuut.
Valentinianus I
Flavius Valentinianus I (321 – 17. marraskuuta 375) oli Rooman keisari 364–375.
Valentinianus oli upseeri armeijassa Julianuksen ja Jovianuksen aikana. Jovianuksen kuoltua armeija valitsi hänet keisariksi. Pian hän nimitti myös veljensä Valensin kanssahallitsijakseen. Veljekset jakoivat valtakunnan kahteen osaan: Valensista tuli Itä-Rooman keisari, Valentinianuksesta Länsi-Rooman keisari.
Samoihin aikoihin saksit hyökkäsivät Gallian rannikkoa vastaan. Pohjois-Britannian piktit ja skotit olivat liittossa saksien kanssa. Valentinianus lähetti comes Flavius Theodosiuksen Britanniaan kukistamaan hyökkääjiä. Kukistettuaan heidät Theodosius lähetettiin Africaan jossa eräs Firmus oli aloittanut kapinan.
Vuonna 374 kvadit, eräs germaaniheimo, hyökkäsi Pannoniaan. Vuonna 375 keisari lähti Illyriaan suuren armeijan kanssa heitä vastaan. Ottaessaan vastaan kvadien lähetystöä Valentinianus sai aivoverenvuodon johon hän kuoli 17. marraskuuta 375.
PKC Group
PKC Group Oy on suomalainen entinen pörssiyhtiö, joka toimii kansainvälisesti päätoimialueillaan johdinsarjatuotannossa ja elektroniikan sopimusvalmistajana. Yrityksen päätuotteina ovat hyötyajoneuvojen johdinsarjat. Vuonna 2017 intialainen Motherson Sumi Systems Limited (MSSL) osti PKC Groupin koko osakekannan ja yhtiö poistui pörssistä.
PKC suunnittelee, valmistaa ja integroi räätälöityjä sähkönjakelujärjestelmiä ja niihin liittyviä arkkitehtuurikomponentteja, ajoneuvoelektroniikkaa, johtoja ja kaapeleita erityisesti kuorma- ja linja-autoihin, kevyisiin ja vapaa-ajan ajoneuvoihin, rakennuskoneisiin sekä maatalous- ja metsätalouslaitteisiin. Lisäksi PKC suunnittelee ja valmistaa sähkökaappeja ja sähkönjakelujärjestelmiä johtaville kiskokaluston valmistajille.
Yhtiöllä on tehtaita Brasiliassa, Meksikossa, Kiinassa, Puolassa, Virossa, Serbiassa, Venäjällä, Liettuassa, Englannissa ja Arabiemiraateissa.
Historiaa
pienoiskuva|333x333px|PKC Groupin pääkonttori Kempeleessä Vuonna 1969 Oy Nokia Ab:n omistama Pohjolan Kaapeli Oy perusti Kempeleeseen autojen johdinsarjoja valmistavan tehtaan. Uusi tehdas toimitti samaan aikaan perustetulle Uudenkaupungin autotehtaalle johdinsarjoja.
Pohjolan Kaapeli, jolla oli myös Oulun Ruskossa toimivat käämilanka-, asennusjohto- ja telekaapelitehtaat, fuusioitiin Nokia Kaapeliin vuonna 1981. Johdinsarjojen tuotanto yhtiöitettiin omaksi yhtiökseen vuonna 1990, jolloin sen nimeksi tuli Nokia Johdinsarjat Oy. Nokian keskityttyä yhä enemmän telekommunikaatioon, johdinsarjatehdas myytiin toimivalle johdolle.
PK Cables Oy perustettiin kesäkuussa 1994 ja kolmen vuoden kuluttua yritys listautui Helsingin pörssiin. PKC Group Oyj nimi oli käytössä vuodesta 2000 lähtien.
Huhtikuussa 2008 PKC Group vaihtoi toimitusjohtajaa kun Mika Karin tilalle nimitettiin hallituksen silloinen puheenjohtaja Harri Suutari. Talousjohtaja Sami Klemola erosi tehtävästään kesäkuussa 2008. Syksyllä 2008 PKC Group hankki saksalaisen MAN:in Puolan johdinsarjaliiketoiminnan 20 miljoonalla eurolla. Maaliskuussa 2009 yhtiö ilmoitti irtisanovansa 150 henkilöä ja sulkevansa Kempeleen tehtaansa. Syksyllä 2011 PKC osti yhdysvaltalaisen johdinsarjavalmistaja AEES inc:n noin 110 miljoonan käteissummalla. Yrityskaupan myötä yhtiön työntekijämäärä kasvoi yli 13 000:lla.
LibriVox
LibriVox on verkkokirjasto ja projekti äänikirjojen tuottamiseksi. Kaikki LibriVoxin tuottamat äänikirjat ovat tekijänoikeudesta vapaita, ja niitä tuottavat vapaaehtoiset lukijat, joko yksin tai yhdessä. LibriVox perustettiin vuonna 2005.
LibriVox-projekti on tuottanut noin 11 000 äänikirjaa 36 kielellä (huhtikuu 2018), ja useimmiten äänikirjoja julkaistaan 60–100 joka kuukausi. Suurin osa lähdeteksteistä saadaan Gutenberg-projektilta Yhdysvaltain tekijänoikeuslakien mukaisesti.
Victoriaville Tigres
Victoriaville Tigres on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotiareena on Colisée Desjardins Victoriavillessa, Quebecissa.
Joukkue kaudella 2022-2023
Lähde: EliteProspects
Joukkueenjohto
Lähde: EliteProspects
Miika Juntunen
Miika Antero Juntunen (s. 9. lokakuuta 1964 Kemi) on suomalainen pelaajauransa lopettanut jalkapalloilija, pelipaikaltaan keskikenttäpelaaja. Sittemmin Juntunen on muun muassa toiminut AC Oulun ja Oulun Palloseuran managerina. Hän on myös yrittäjä.
Pelaajaura
Juntunen kuului vuonna 1993 Jazzin mestarijoukkueen runkopelaajiin yhdessä Piracaian, Luiz Antonion ja Antti Sumialan kanssa. Kaudeksi 1994 hän siirtyi Tampereen Pallo-Veikkoihin, missä hän toistamiseen peräkkäin voitti Suomen mestaruuden. TPV:n pudottua liigasta 1995 hän siirtyi Ilvekseen, mutta sekin putosi liigasta heti seuraavalla kaudella. Juntunen siirtyi takaisin TPV:hin, missä hän toimi avainhahmoina seuran noustua takaisin liigaan kaudeksi 1999. Juntunen toimi myös TPV:n toimintaa varten perustetun yhtiön toimitusjohtajana ja huolehti pelaajien hankinnasta. Kauden aikana joukkueessa pelasi peräti 45 eri pelaajaa, valmentaja Jan Mak oli lähtenyt jo ennen kauden alkua, ja uusi valmentaja Ian Crawfordkin lähti elokuussa. Kauden päätteeksi TPV putosi takaisin Ykköseen. Kaudella 2000 hän siirtyi Kotkan TP:n joukkueeseen, joka sekin putosi kauden päätteeksi. Vielä kaudella 2001 hän pelasi liigaa FC Jazzissa. 2001 hän oli merkittävä pelaaja, kun porilaisseura eteni Euroopan kentillä Intertoto-cupissa toiselle kierrokselle.
Olympiamaajoukkueessa Juntunen pelasi urallaan kaksi ottelua. Nuorempien ikäluokkien maajoukkueissa hänellä on tilillään lukuisia otteluita.
Karsinnat jalkapallon Euroopan-mestaruuskilpailuihin 2020 – Lohko B
Lohko B karsinnoissa jalkapallon Euroopan-mestaruuskilpailuihin 2020 oli yksi kymmenestä karsintalohkosta, jolla ratkaistiin pääsy Euroopan-mestaruuskilpailuihin 2020. Lohkossa pelasivat Liettua, Luxemburg, Portugali, Serbia ja Ukraina.
Miika Juntunen
Juntusesta sanottua ja pelityyli
Veikkausliigan verkkonäyttelyn mukaan harva suomalaispelaaja on jakanut mielipiteitä yhtä paljon kuin Miika Juntunen. Hänen taitava pelityylinsä ihastutti katsojia, mutta temperamenttisuuden ja suorapuheisuuden vuoksi hänen välinsä katkesivat moniin valmentajiin. Sivuston mukaan se saattoi olla suurin syy, miksi Juntusen maajoukkueottelut aikuisten tasolla jäivät kahteen olympiajoukkueen peliin. Suorat kommentit erityisesti ottelujen jälkeen aiheuttivat sen, että Juntusen pitkä pelaajaura jää usein niiden varjoon.
Pelaajana Juntuselle sopi parhaiten keskikentän peliä rakentava rooli, jossa hän pääsi pyörittämään joukkueensa peliä ja osallistumaan maalipaikkojen rakentamiseen ja päättämiseen. Veikkausliigan verkkonäyttely kuvaa Juntusta taitavaksi pelaajaksi. Juntusen omasta mielestä hänen ainoa heikkoutensa oli nopeus, jota hän kompensoi kestävyydellä.
TPV ja AC Oulu
Juntunen perusti 1997 yhdessä sisarensa aviomiehen Juha Sipilän kanssa TPV Futis Oy:n, jonka omistivat alkuvaiheessa Juntunen, Sipilä ja Tampereen Pallo-Veikot Ry. Seuran toimintaa pyrittiin rahoittamaan urheilukenttien laitavalomainontaan keskittyvällä sivubisneksellä. TPV ry:n johto osti Sipilän ja Juntusen ulos yhtiöstä 1999.
Juntunen oli 2000-luvun alussa vahvasti mukana perustamassa AC Oulua, mutta ajautui myöhemmin erimielisyyksiin muiden seurahenkilöiden kanssa ja lähti seurasta vuonna 2006. Juntusen mukaan hänellä oli saatavia AC Oululta, joten hän vei asian oikeuteen.
OPS
AC Oulun jälkeen Juntunen toimi Oulun Palloseuran managerina. Juntusen aikana OPS nousi Ykköseen vuosina 2009 ja 2016 ja sijoittui vuonna 2011 Ykkösessä toiseksi. Juntusella oli usein kiistaa Palloliiton kanssa, esimerkiksi vuonna 2018 OPS:lta evätyn Ykkösen lisenssin vuoksi.
Kaudella 2013 Juntunen sai pitkän toimitsijakiellon tarjottuaan pisterahoja samalla sarjatasolla pelaavan AC Kajaanin pelaajille.
Juntusen johtama OPS purki serbialaispelaajien Ivica Milutinovićin ja Vladimir Nikitovićin sopimukset yksipuolisesti syksyllä 2015. Pelaajat myös väittivät Juntusen pakottaneen heidät pelaamaan loukkaantuneina, ja he nostivat OPS:aa vastaan kanteen. Asiassa päädyttiin sovintoon, joka maksoi OPS:lle yli 12 000 euroa.
KPV
Ykkösessä pelaava Kokkolan Pallo-Veikot nimesi Juntusen päävalmentajakseen 3. elokuuta 2020. Juntunen kuitenkin jätti tehtävänsä jo 13. elokuuta, kun hän oli ehtinyt valmentaa joukkuetta vain kahdessa ottelussa. KPV:n mukaan ”manageri Matti Laitinen ja koko KPV:n edustusjoukkue olivat yllättyneitä Juntusen palkkaamisen aiheuttamasta kohusta, ja lopulta paineet kasvoivat liian suuriksi”. . Helsingin Sanomat väitti jutussaan Juntusen vetäneen harjoituksissa kuka pelkää mustaa miestä -leikkiä, jossa aloittanut pelaaja olisi ollut tummaihoinen. KPV:n johto kuitenkin kielsi kyseistä tapahtuneen. KPV kuitenkin päätyi erottamaan Juntusen 13. elokuuta.
Yrittäjyys ja talousrikokset
Vuodesta 1996 lähtien Miika Juntusella on ollut Markkinointi Miika Juntunen Oy -niminen yritys. Yhtiön toinen vastuuhenkilö on Kirsi Maria Juntunen. Yrityksen toimialana on mainostilan ja mainossopimusten välitys ja vuokraus sekä yleisagentuuritoiminta.
Juntunen tuomittiin toukokuussa 2019 Oulun käräjäoikeudessa yhdeksän kuukauden ehdolliseen vankeusrangaistukseen törkeästä kirjanpitorikoksesta ja törkeästä veropetoksesta. Juntusen yhtiö jätti kirjaamatta yhtiön provisiopalkkioita vuosilta 2012–2013. Kirjaamatta jätetty summa oli yli 300 000 euroa. Tuomio pysyi hovioikeudessa. Juntunen haki muutosta tuomioon korkeimmasta oikeudesta. Korkein oikeus kumosi tuomion huhtikuussa 2021 ja määräsi asian uudelleen Rovaniemen hovioikeuden käsittelyyn, joka alensi tuomion huhtikuussa 2022 yhdeksästä kuuteen kuukauteen.
Yksityiselämä
Juntusen isoisä Väinö Antti Juntunen (1895–1960) toimi Kolarin ja Kiimingin kirkkoherrana ja oli vuonna 1934 perustamassa vanhoillislestadiolaisista eronnutta Rauhan sana -liikettä. Miika Juntusen poika Matias Juntunenkin (s. 1992) on jalkapalloilija, samoin oli nuorempi poika Joona Juntunen (2002–2023), joka kuoli auto-onnettomuudessa keväällä 2023. Juntusen sisko Minna-Maaria Sipilä (o.s. Juntunen) on naimisissa Suomen entisen pääministerin Juha Sipilän kanssa.
Battlefield 2142
Battlefield 2142 on Digital Illusions CE:n kehittämä ja Electronic Artsin lokakuussa 2006 julkaisema Battlefield-pelisarjaan kuuluva ensimmäisen persoonan ammuntapeli.
Haastattelussa vuonna 2006 DICE:n vanhempi tuottaja Dan Blackstone vihjaili seuraavan Battlefield-pelin sisällöstä laskutoimituksella, jonka tuloksena oli luku 2142. Maaliskuussa 2006 PC Gamer -lehdessä julkaistiin artikkeli pelistä, ja pelin uusi traileri levisi internetissä. DICE/EA varmisti trailerin aitouden virallisella tiedotteella 21. maaliskuuta 2006.
Pelin virallinen verkkopelaaminen loppui 30. kesäkuuta 2014.
Pelaaminen
Battlefield 2142:ssa on tarjolla neljä uutta aselajia, joiden EU- ja PAC-versiot eroavat hieman toisistaan.
Jalkaväen varusteissa on sekä raskaita tuliaseita että uusinta lääkintätekniikkaa, joten sotilaat voivat kylvää vahinkoa ympärilleen ja paikata tovereidensa vammat. Pioneerin varusteet keskittyvät laitteisiin: panssarintorjunta- ja ilmatorjunta-aseet, panssarintorjuntamiinat sekä ajoneuvojen korjauspakkaus. Tiedustelijan varustepakkaus sisältää räjähdepakkaukset, henkilömiinat ja tarkkuuskiväärin - kaikki pakattuna uusimpaan naamiointitekniikkaan. Tukijoukot huolehtivat muiden sotilaiden ammusten ja lisätarvikkeiden saannista, havaitsee vastapuolen naamioidut tiedustelijat sekä tukee taistelua raskaalla konekiväärillä, EMP-kranaateilla sekä suojakilvin.
Sotilaiden varusteita voi muokata väliaikaisesti kenttätehosteilla sekä pysyvästi arvonnousun myötä, mikä lisää vaihtuvuutta jokaisen sotilaan peruspakkaukseen.
Highway Tampa
21. kesäkuuta 2007 Battlefield 2:lle julkaistiin kenttä nimeltä Highway Tampa, jonka EA ilmoitti julkaisevansa myös Battlefield 2142:lle ilmaisena. Ajoneuvopohjainen kartta on pelattava titaanikenttänä ja uudessa pelimoodissa nimeltä Double Assault Lines.
25. kesäkuuta 2007 Battlefield 2142:lle julkaistiin virallinen beta patch 1.40, joka Highway Tampan kokeilua varten.
Demo
Pelin demon voi ladata ilmaiseksi EA:n sivuilta. Demo sisältää yhden kartan ja kaksi pelimuotoa. Demon verkkopelaaminen loppui 11. elokuuta 2011.
Juoni
Vuonna 2142 Maa on paniikin vallassa, sillä alkava jääkausi peittää alleen asuin- ja viljelysalueita. Jääpeitteen levitessä syntyy kiistaa vähenevistä luonnonvaroista. Kaksi sotilaallista supervaltaa, Euroopan unioni (EU) ja Pan-Aasian koalitio (Pan Asian Coalition-PAC) taistelevat keskenään viimeisistä elinkelpoisista asuinalueista Euroopassa ja Afrikassa.
Laitevaatimukset
Windows XP. 1,7 GHz Intel Pentium 4 tai vastaava. 512 Mt RAM. 2,3 Gt kiintolevytilaa. 8xDVD-asema. 128 Mt Pixel Shader 2.0 grafiikkakortti. Direct X 9.0c ja siihen yhteensopiva äänikortti. Internet -yhteys min. 128 kbps. Näppäimistö, hiiri.
Yksinpeli tai verkossa 64 pelaajalle; vaatii Internet -yhteyden.
Battlefield 2142: Northern Strike
Battlefield 2142:n ensimmäinen ja ainoa minilisälevy Northern Strike tuo peliin kolme uutta Keski-Euroopan karttaa, kymmenen uutta avausta, uusia palkintoja ja Assault Lines -pelimoodin. Niiden lisäksi lisälevykenttiin saa käyttöön kaksi uutta ajoneuvoa: itseäänkorjaava A3 Goliath, jota EU:n joukot käyttävät hyökätessään PAC:n tukikohtiin sekä PAC:n nopea ja tehokas kiituri Hachimoto.
Northern Strike -minilisälevyn asennuskoodi on ostettavissa netin kautta luottokortilla tai useimmista pelikaupoista. Koodin avulla pelaaja voi ladata tuotteen pelikoneelleen Internetistä.
Northern Strike lisäosa tulee päivityksen 1.51 mukana ilmaiseksi.
Quadra 660AV
thumb|200px|"Pizzalaatikkoon" koteloitu Quadra 660AV sopi edulliseen videoeditointiin. Macintosh Quadra 660AV on Apple Computerin julkaisema tietokone. 2300 dollarin hintainen laite julkaistiin 29. heinäkuuta 1993 nimellä Centris 660AV, mutta lokakuussa se nimettiin uudelleen Quadra 660AV :ksi Centris-malliston lakkauttamisen takia. Nimeke AV viittaa laitteen käyttätarkoitukseen multimediaeditoinnissa. Tietokoneen markkinointi lakkautettiin 12. syyskuuta 1994.
Tekniset tiedot
Quadra 660AV käytti 25 MHz:n Motorola 68040 -suoritinta. 8 Mt:n keskusmuisti oli 60 ns 72-pinnaista SIMM-tyyppistä muistia, joka oli laajennettavissa 68 Mt:een saakka. Laitteessa oli ylimääräinen, videoeditointiin käytetty AT&T:n 55MHz:n 3210 digitaalinen signaaliprosessori ja videon sisään- ja ulostuloliitännät sekä S-Video-liitäntä. Uusi GeoPort-liitäntä mahdollisti nopeaa tiedonsiirtoa vaativien lisälaitteiden kytkennän. Muut liitännät olivat PDS-laajennusportti, SCSI-liitäntä, kaksi ADB-porttia ja sarjaportti. Laitteen julkaisun yhteydessä julkaistiin myös AppleVision-monitori, jossa oli mikrofoni ja kaiuttimet. Quadra 660AV :n mukana toimitetulla PlainTalk-puheentunnistusohjelmalla tietokoneen toimintaa saattoi ohjata myös puheella.
Quadra 660AV :n mukana toimitettiin System 7.1-käyttöjärjestelmä, joka on päivitettävissä System 8.1 -versioon saakka. Laitteella pystyy ajamaan myös ProDOS 8 ja GS/OS ja DOS Compatibility -kortin avulla Windows 3.1, Windows 95, Windows NT ja NeXTStep -käyttöjärjestelmiä.
El Paso
El Paso (laus. ; espanjaksi 'kulku', 'käynti') on kaupunki Texasissa Yhdysvalloissa Meksikon rajalla Rio Granden varrella. Kaupungissa asui 679 036 ihmistä vuonna 2014. Vastapäätä kaupunkia Rio Granden varrella sijaitsee Meksikon Ciudad Juárez, ja kaupungit muodostavat yhdessä 2,2 miljoonan asukkaan metropolialueen, joka tunnetaan myös nimellä El Paso del Norte tai Borderplex.
El Paso on historiallisesti aina ollut hispaanienemmistöinen kaupunki, jonka väestöstä 92 prosenttia on valkoisia (11,8 prosentin ollessa ei-hispaaneihin kuuluvia valkoisia). Etnisesti hispaani- tai latinoväestön osuus on 82,8 prosenttia.
Historia
Ihminen saapui nykyisen El Pason alueelle 10 000–12 000 vuotta sitten. Hueco Tanksin alueelta on löydetty metsästäjä-keräilijäyhteisöjen nuolenpäitä. Myöhemmin alueella asui maissia kasvattaneita intiaaneja. Kun espanjalaiset saapuivat alueelle, asutti sitä maissia viljelevät manso-, suma- ja jumanoheimot. Nämä sittemmin sekoittuivat mestitsikulttuuriin, jossa yhdistyivät muualta (Uudesta) Espanjasta tulleet uudisasukkaat, komanssit ja eri etnisiin heimoihin kuuluvat espanjalaistuneet intiaanit eli genízarot. Alueella oli myös mescaleroja.
Perinteiltään El Paso on leimallisesti hispaanikaupunki, jonka asukkaiden enemmistö on aina ollut espanjankielisiä. Yhdessä Juárezin kanssa se muodostaa historiallisen alueen El Paso del Norten ("Pohjoisen portti" tai "Kulku pohjoiseen"), jolla nimellä myös tunnetaan nykyään Ciudad Juárez. Espanjalainen löytöretkeilijä Don Juan de Oñate (s. 1550, Zacatecas) tarkkaili Rio Grandea El Pason lähistöllä 1598. Hän vietti retkikuntineen nykyisen San Elizarion kylän kohdalla, alajuoksulla 48 kilometrin päässä El Pasosta, Rio Granden saavuttamisen kiitospäivän messua 20. huhtikuuta 1598. Fransiskaani García de San Francisco perusti nykyisen Juárezin kaupungin Río Bravo del Norten (nyk. Rio Grande) etelärannalle vuonna 1659. Espanjalaiset loivat alueella kastelujärjestelmän ja alkoivat viljellä maata. Espanjan kruunu antoi läänityksiä myös joen pohjoispuolelle. Pueblointiaanikapinan jälkeen vuonna 1680 El Pason kylästä tuli väliaikaisesti espanjalaisen Uuden-Meksikon tukikohta, kunnes 1692 espanjalaiset saivat taas haltuunsa Santa Fen, joka palasi pääkaupungiksi.
Charlies (rockyhtye)
The Charlies on lahtelainen rockyhtye, joka toimi vuosina 1964–1975. Vuodesta 1997 alkaen yhtye on esiintynyt muutaman kerran vuodessa nostalgiamielessä. Yhtye oli "hevibluestrio", jonka keikkaesiintymisiin kuuluivat pitkät improvisaatiot, yli kymmenminuuttiset rumpusoolot ja bassosoolot, jotka tuohon aikaan olivat Suomessa perin harvinaisia. Musiikillisena esikuvana olivat Cream-yhtye ja Jimi Hendrix.
Vuoteen 1968 mennessä, useiden miehistönvaihdosten jälkeen, yhtye oli kutistunut trioksi, johon kuuluivat Ebro, Pitkä ja laulaja-rumpali Vesa "Wellu" Lehtinen. Myöhemmin yhtyeessä oli rumpalina Ari "Kusti" Ahlgren, kun Wellu halusi keskittyä pelkästään laulamiseen. Lisämiehenä keikoilla ja 1970-luvun levytyksillä oli huilisti-saksofonisti Erkki Summala taiteilijanimellään Igor Sidorow.
Kummankin pitkäsoittolevynsä, nimeltään Julisteiden liimaajat ja Buttocks, yhtye julkaisi vuoden 1970 aikana. Julisteiden liimaajat oli tilaustyö Tuomo-Juhani Vuorenmaan anarkismin teoriaa käsitelleeseen samannimiseen elokuvaan, jota on luonnehdittu "maailman huonoimmaksi elokuvaksi". Levy sen sijaan on saanut paremmat arvostelut kuin elokuva.
Vuonna 1971 yhtye hajosi sisäisiin ristiriitoihin. Eero Ravi ja Wellu Lehtinen lähtivät yhtyeestä. Yhtye kuitenkin perustettiin pian uudestaan, mutta Eero Ravi ei ole enää siinä esiintynyt vuoden 1971 jälkeen.
Yrjö Järvinen
Yrjö Järvinen on seuraavien henkilöiden nimi:
Clare-Hope Ashitey
Clare-Hope Naa K. Ashitey (s. 12. helmikuuta 1987 Enfield, Lontoo) on englantilainen näyttelijä. Hän on opiskellut School of Oriental and African Studies antropologiaa, josta on suorittanut tutkinnon. Sen jälkeen hän opiskeli näyttelemistä Center Stage School of Performing Arts -koulussa.
Elokuvat
Lähde:
Joseba Llorente
Joseba Llorente Etxarri (s. 24. marraskuuta 1979 Hondarribia, Guipúzcoan maakunta, Espanja) on espanjalainen jalkapalloilija. Hän on pelipaikaltaan hyökkääjä ja edustaa Espanjan pääsarjassa Primera Divisiónissa pelaavaa Osasunaa.
Ura
Llorente sai jalkapallo-oppinsa Real Sociedadissa, mutta ei koskaan tehnyt läpimurtoa seuran edustusjoukkueen avauskokoonpanoon. Hän pelasi edustusjoukkueen riveissä neljän kauden aikana vain parissakymmenessä pääsarja Primera Divisiónin ottelussa, joista suurimman osan hän aloitti vaihtopenkiltä.
Syksyllä 2000 Llorente pelasi lainalla toiseksi korkeimman sarjatason Segunda Divisiónin Eibarissa ja vuonna 2003 hän liittyi joukkueen kokoonpanoon pysyvällä siirrolla. Lisääntyneen vastuun myötä myös maalimäärät kääntyivät nousuun. Kahden kauden jälkeen hän siirtyi saman sarjan Real Valladolidiin, jossa hän muodosti sittemmin tehokkaan hyökkäyskaksikon Víctorin kanssa. Kaudella 2006–2007 kaksikko maaleineen (Llorente 17, Víctor 19) oli mukana nostamassa Real Valladolidia kolmen vuoden tauon jälkeen takaisin Espanjan pääsarjaan.
16. kesäkuuta 2010 Llorente teki sopimuksen kasvattajaseuransa Real Sociedadin kanssa, joka palasi kaudeksi 2010–2011 maan pääsarjaan. Joukkue maksoi hänestä 2,5 miljoonan euron siirtokorvauksen.
Llorente on pelannut myös Baskimaan epävirallisessa maajoukkueessa.
Harri Virtanen
Virtanen toimi vuodesta 2006 Yle TV1:n draamasta, fiktiosta ja viihteestä vastaavana ohjelmapäällikkönä. Sitä ennen Virtanen toimi muiden muassa Nelosen käsikirjoituspäällikkönä sekä Teatterikorkeakoulun dramaturgian professorina (2003–2006). Vuoden alusta marraskuun alkuun 2011 Virtanen työskenteli WSOY:n kaunokirjallisuuden kustantajana.
Virtanen on kouluttautunut Kööpenhaminassa jungilaiseksi psykoanalyytikoksi.
Audi A8
Audi A8 on Audin valmistama 4-ovinen sedan. Ensimmäinen sukupolvi esiteltiin vuonna 1994, ja siinä oli täysalumiinikori. Ensimmäisen sukupolven A8:aa valmistettiin vuoteen 2003 saakka. Vuonna 2003 esiteltiin uusi A8. Autosta valmistetaan myös urheilullista S8-mallia. Autoa saa vain sedan-mallisena sekä pidennettynä L-versiona (Lang). Audi A8:n suunnittelussa määrääviä seikkoja on ollut mittava ja ylellinen perusvarustelu sekä tehokkaat ja isot moottorit.
Audi A8 D2 (1994–2002)
Ensimmäiset A8-mallit esiteltiin loppuvuonna 1994. Yhdysvaltain markkinoille A8 saapui vasta vuonna 1997. Vuosina 1999 ja 2001 korimalliin tehtiin pieni facelift. Asiantuntemattoman on kuitenkin hyvin vaikea erottaa eri vuosimalleja toisistaan. Perusulkonäkö on A8:ssa sama kaikissa mallivuosissa. Vuonna 1997 A8:ssa esiteltiin ensimmäisenä autona maailmassa kuusi turvatyynyä. Vuonna 2001 Esiteltiin 6,0-litrainen W12-moottori. Autossa oli alkuvuosina 4-vaihteinen Tiptronic-automaattivaihteisto, joka sallii perinteisen automaattikäytön lisäksi urheilullisen manuaaliohjatun käsivaihtamisen. Vuonna 1997 vaihteisto muuttui 5-vaihteiseksi.
Moottorit (saatavuus vaihdellut maittain)
2,5-litrainen neliventtiilitekniikkaa käyttävä V6 TDI esiteltiin alkuvuodesta 1997. 220 km/h:n huippunopeuden saavuttanut A8 oli tällä moottorilla varustettuna aikansa nopein sarjavalmisteinen dieselauto. Vuonna 1999 esiteltiin moottorista myös 3,3-litrainen V8-versio.
Audi A8 D3 (2003–2009)
pienoiskuva|Audi A8 D3 pienoiskuva|Audi S8 2006
Moottoreita
4,0-litrainen TDI-moottori esiteltiin kesällä 2003. Kyseessä oli tehokkain (275 hv) valmistettu V8-tyyppiä oleva dieselmoottori. Kaksi vuotta myöhemmin esiteltiin sen seuraaja, 4,2-litrainen V8 TDI. Ensimmäiset uudella moottorilla varustetut autot tulivat asiakkaille samana syksynä. Uusi moottori on lisääntyneestä tehostaan huolimatta saatu 15 kg edeltäjäänsä kevyemmäksi.
Vuoden 2007 mallisarjaan esiteltiin keväällä 2006 uusi 4,2-litrainen FSI-moottori, joka on hyvin läheistä sukua RS4:ssä käytetylle moottorille. Moottorissa on tehoa edeltäjäänsä BAT-moottoriin nähden 15 hevosvoimaa enemmän, polttoaineenkulutuksen kuitenkin ollessa 10 % alhaisempi. Moottorin yhteydessä on aina 6-vaihteinen Tiptronic-vaihteisto ja Quattro-neliveto. Uusi moottori on saatavissa sekä normaalilla akselivälillä että pidennetyllä akselivälillä varustettuihin autoihin.
Ensimmäinen vuosisata eaa.
Nykyisen länsimaisen ajanlaskun mukainen ensimmäinen vuosisata eaa. tarkoittaa vuosia 100 eaa. – 1 eaa.
Audi A8
Moottorit (saatavuus vaihdellut maittain)
pienoiskuva|Audi A8 D4
Archaía Olympía
Archaía Olympía on Kreikan kylä ja samanniminen kunta (Δήμος Αρχαίας Ολυμπίας, Dímos Archaías Olympías), joka sijaitsee Eliksen alueyksikössä Länsi-Kreikan alueella. Koko kunnan pinta-ala on 544,9 neliökilometriä ja väkiluku 13 409. Varsinaisen Archaía Olympían kylän väkiluku on 835 (vuonna 2011).
Nykyinen Archaía Olympían kunta muodostui, kun Archaía Olympía, Folói, Lámpeia ja Lasióna yhdistyivät vuoden 2011 alussa Kallikrates-suunnitelman mukaisesti.
thumb|none|360px|Archaía Olympían kylää.
Amancio
Amancio on espanjalainen ja portugalilainen etu- ja sukunimi. Se on muun muassa seuraavien henkilöiden nimi:
Atacameñot
thumb|230px|Jäänteitä atacameñojen muinaisesta Tulorin asutuskeskuksesta.
Atacameñot oli intiaanikansa, joka asutti Atacaman autiomaan Andien puoleista osaa. Atacameñot puhuivat kunzaa.
Ensimmäiset ihmiset, jotka asuittivat Atacamaan, olivat nomadeja. Ne metsästivät alueen kamelieläimiä. Suurien eläinlaumojen ja alkeellisten maanviljelysmetodien ansiosta Atacaman ihmiset pystyivät olemaan osan vuodesta paikallaan. He joutuivat vaeltamaan vain kausittain.
Kyōbashin rautatieasema
Kyōbashin rautatieasema on asema Osakassa kaupunkia kiertävän Osakan ympyrälinjan varrella. Se on raideliikenteen solmukohta jossa yhdistyy kolme asemaa: JR Westin ympyrälinjan asema, yksityisen Keihan-yhtiön asema ja Kyōbashin metroasema. Asemalla on myös ostoskeskus Keihanin aseman yhteydessä.
JR avasi aseman Kyōbashissa vuonna 1895. Keihanin junat Kiotosta Osakan keskustaan alkoivat pysähtyä Kyōbashissa vuonna 1910.
Kyōbashin rautatieasema tunnetaan monista ruokapaikoistaan Higashi-kadun varrella. Lukuisat työmatkalaiset pysähtyvät siellä sekä aamiaiselle että työpäivän jälkeen.
Toisen maailmansodan aikana olleissa Osakan pommituksissa yksi pommi osui myös Kyōbashin rautatieasemalle. Pommin aiheuttamana 700-800 asemalla ollutta ihmistä sai surmansa.
Polttokenno
thumb|350px|Polttokennon yleisperiaate: - Polttoaine hapettuu [[anodilla, eli luovuttaa elektronin. - Positiivinen ioni kulkeutuu elektrolyytin läpi katodille tai negatiivinen ioni anodille. - Elektronit kulkeutuvat ulkoista piiriä pitkin katodille (sähkövirta). - Hapetin pelkistyy katodilla, eli saa elektronin. ]] thumb|250px|[[NASAn valmistama metanolilla toimiva polttokenno]]
Polttokennot ovat sähkökemiallisia laitteita, joihin syötetään reaktioaineita laitteen ulkopuolelta ja näin voidaan tuottaa sähköä pitkäaikaisesti. Ne korvaavat yleensä akkuja, joilla kaikki reaktioaineet ovat kotelon sisällä. Polttokennoa voidaan pitää myös sähkögeneraattorin korvaajana, mikäli polttoaineena käytetään primääriä polttoainetta. Lämpövoimakoneen maksimihyötysuhteen määräävä Carnot'n prosessi ei koske polttokennoa, joten sen sähköhyötysuhde on huomattavasti esimerkiksi dieselgeneraattoria korkeampi. Matalalämpöisten polttokennojen ongelmana on hapetusreaktioiden hitaus, mitä yritetään nopeuttaa katalyyteillä, kuten platinalla. Kallis platina pyritään vaihtamaan halvemmiksi nanomittakaavaisiksi katalyyteiksi. Korkealämpöiset polttokennot eivät välttämättä tarvitse katalyyttia tai niissä voidaan käyttää edullisia katalyyttejä, mutta termodynaaminen tehokkuus laskee lämpötilan noustessa.
Historia
Polttokennon toimintaperiaatteen keksi saksalainen Christian Friedrich Schönbein vuonna 1838, ja se julkaistiin ”Philosophical Magazine”-lehdessä vuonna 1839. Myös englantilainen Sir William Grove julkaisi vuonna 1839 ”Philosophical Magazine”-lehdessä polttokennon toimintaperiaatteen. Grove julkisti yksityiskohtaisen kuvauksen polttokennosta vuonna 1842, minkä vuoksi häntä pidetään modernin polttokennon isänä. Ensimmäisen käytännöllisen polttokennon rakensi insinööri Francis Thomas Bacon vuonna 1959. NASA käytti Apollo-kuulennoilla polttokennoja miehitetyissä avaruusaluksissa. Sen jälkeen polttokenno vaikutti poistuvan energiatuotannon teknologioista. Uusi nousu alkoi 1990-luvun jälkipuolella. 2000-luvulla näkemys on, että polttokennojen käyttömahdollisuudet ovat laajat - matkapuhelimista ja autoista aina sähkön ja lämmöntuottoon asuinrakennuksille tai esim. laivoille. Polttokennojen laajan käytön esteenä ovat niiden kehitys- ja tuotantokustannukset sekä polttokennoissa käytettävien polttoaineiden jakeluverkkojen puuttuminen.
Erilaisia polttokennoja
Polttokennot voidaan luokitella polttoaineen tai elektrolyytin mukaan. Polttokennot voivat toimia muun muassa vedyllä, ammoniakilla, hiilellä, hiilimonoksidilla, metanolilla, etanolilla, propaanilla, butaanilla, maakaasulla, dieselillä, alumiinilla, magnesiumilla ja sinkillä.
Polttoaineena vety
Vedyllä toimivista polttokennoista vapautuu sähköenergian lisäksi lämpöä ja puhdasta vettä. Koska vetyä ei esiinny maapallolla vapaana, se on aina irrotettava jostakin molekyylistä. Vety on sekundäärinen energian lähde.
Vetyä on hankala varastoida, koska sen kiehumispiste on hyvin alhainen (-252,87 °C), eli sitä on käytännössä säilytettävä paineastiassa. Vety myös reagoi herkästi hapen ja halogeenien kanssa, ja esimerkiksi säiliöstään vuotanut vetykaasu voi räjähtää pienestäkin kipinästä.
Taisuke Muramatsu
Taisuke Muramatsu (s. 16. joulukuuta 1989 Shizuoka) on japanilainen jalkapalloilija.
KOM-teatteri
thumb|KOM-teatteri Helsingin Ullanlinnassa.
KOM-teatteri on vuonna 1971 Helsingissä perustettu teatteri, joka sijaitsee Helsingin Ullanlinnassa. Ennen perustamistaan se vaikutti vuoden ajan itsenäisenä ryhmänä Svenska teaternin sisällä. KOM-teatteri on toiminut myös musiikkiryhmänä ja se kuuluu Suomessa 1970-luvulla vaikuttaneen poliittisen laululiikkeen merkittävimpiin nimiin yhdessä Agit Propin kanssa.
KOM-teatteri on julkaissut yhteensä 12 studioalbumia. Niistä tunnetuimpia ovat 1970-luvun alkupuoliskolla tehdyt levytykset, jotka sisältävät poliittisia- ja työväenlauluja. Myöhemmät albumit koostuvat lähinnä teatterimusiikista.
Historia
KOM-teatteri perustettiin alun perin kiertäväksi teatteriksi ja sen yhtenä päämääränä oli tavoittaa laitosteatterin ulkopuolelle jäävä yleisö. Vakituiset tilat KOM-teatteri hankki vuonna 1978. Nykyiset tilat Helsingin Kapteeninkadulla ovat olleet käytössä vuodesta 1984. Teatterinjohtajana toimi vuosina 1979–2014 Pekka Milonoff. Elokuussa 2014 teatterinjohtajana aloitti näyttelijä Juho Milonoff, aisaparinaan ohjaaja Lauri Maijala, jonka kanssa he yhdessä vastasivat teatterin taiteellisesta linjasta loppuvuoteen 2018 asti, jolloin Lauri Maijala siirtyi ohjaajaksi Helsingin kaupunginteatteriin. Tämän jälkeen KOM-teatterin teatterinjohtajana toimi Juho Milonoff. Vuoden 2021 alusta KOM-teatterin taiteellinen johtaja on Lauri Maijala. Vuoden 2024 alussa taiteellisena johtajana aloittaa Susanna Airaksinen.
KOM-teatterilla on kaksi näyttämöä: varsinainen teatterisali, jossa on noin 300 paikkaa sekä elokuussa 2018 uudistettu KOM-aula eli aulanäyttämö. Aulanäyttämön ohjelmisto koostuu konserteista, näytelmistä ja erilaisista keskusteluilloista. Teatterisalin ohjelmistossa on vuosien varrella ollut klassikkonäytelmiä, romaanien näytelmäsovituksia sekä uusia kotimaisia näytelmiä ja esityksiä. KOM-teatteri on esittänyt muun muassa Anton Tšehovin, Bertolt Brechtin ja Väinö Linnan tuotantoa. Lisäksi ohjelmistoon on kuulunut useita Kaj Chydeniuksen tuottamia musiikkinäytelmiä ja Reko Lundanin kirjoittamia ja ohjaamia näytelmiä. 1970-luvun tunnettuja KOM-teatterilaisia ovat muun muassa Kaisa Korhonen, Sulevi Peltola, Rea Mauranen, Erkki Saarela, Heikki Kinnunen, Tapio Aarre-Ahtio ja Sinikka Sokka.
Vuonna 1999 Suomen teatterit ry valitsi KOM-teatterin vuoden teatteriksi. Järjestön mukaan vuoden teatteriksi nostetaan suomalainen esittävän taiteen toimija, "joka on erityisen ansioitunut toiminnassaan tuottamalla elämyksiä yleisölleen, toimimalla viihtyisänä työyhteisönä henkilökunnalleen, edistämällä paikkakuntansa kulttuurielämää tai toteuttamalla muuta erityisen merkittävää tehtävää toimintaympäristössään."
Estradilla: KOM-teatteri 35 v on televisio-ohjelma, joka sai ensiesityksensä Yle TV2:n Estradilla-sarjassa joulukuussa 2007. Ohjelma on kooste Helsingin Kulttuuritalolla 14.–15. tammikuuta 2006 järjestetyistä Porvari valvoo -nimisistä juhlakonserteista. Niissä esitettiin lauluja ja näytelmäkatkelmia KOM-teatterin 35-vuotiselta taipaleelta. Taltiointi oli tarkoitettu alun perin teatterin omaan käyttöön, mutta kun Helsingin Sanomat julkaisi mittavan ja ylistävän arvion juhlakonserteista, herätti se myös Yleisradion kiinnostuksen. Tuotannon ohjasi Erkki Pohjanheimo.
Keväällä 2013 Like-kustantamo julkaisi Anneli Ollikaisen ja Katri Tanskasen toimittaman KOM-kirjan, jossa KOM-teatterin vuosikymmenistä kirjoittavat toimittaja Anneli Ollikainen, teatterintutkija Katri Tanskanen, Teatterin tiedotuskeskuksen TINFOn johtaja Hanna Helavuori ja teatterikriitikko Maria Säkö.
Elokuussa 2018 Yle tuotti dokumenttiohjelman Veriruusut: Vaieta ei voi, jossa seurataan KOM-teatterin Veriruusut-näytelmän työryhmän matkaa Tampereen teatterikesään. Veriruusut-näytelmä perustuu kirjailija Anneli Kannon romaaniin, josta Lauri Maijala dramatisoi ja ohjasi näytelmän KOM-teatteriin keväällä 2018. Elokuussa 2018 näytelmä esitettiin Tampereen teatterikesän pääohjelmistossa.
Vuonna 2021 KOM-teatteri vietti 50-vuotisjuhlavuottaan.